Diari Oficial de la Generalitat Valenciana


Sumari del DOGV 9936, del 13-09-2024 (2024/9193)

RESOLUCIÓ de 9 de setembre de 2024, per la qual es modifica la Resolució de 4 de desembre de 2023, per la qual s'aproven les bases reguladores i es convoquen subvencions per a l'exercici 2023 destinades al desenrotllament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9193

CVE
:   RFUN-B-0221-6827

Data del document
:   09-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * ecologia
    * formació professional
    * inserció professional

Mitjançant la Resolució de 4 de desembre de 2023, del conseller d'Educació, Universitats i Ocupació, publicada en el DOGV núm. 9761, de 8 de gener de 2024, es va aprovar la resolució per la qual s'aprovaven les bases reguladores i es convocaven subvencions per a l'exercici 2023, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència.

En el resolc vint-i-seté, «Període de realització dels projectes», s'establix que «en tot cas, l'inici de les accions formatives haurà d'iniciar-se en el termini de dos mesos des de la data de notificació de la resolució i haurà de finalitzar abans de 30 de setembre de 2024».

Des de la Secretaria General de Formació Professional del Ministeri d'Educació, Formació Professional i Esports s'ha comunicat, en data 10 de juliol de 2024, l'autorització de la Secretaria General de Fons Europeus del Ministeri d'Hisenda, d'ampliació del termini de 6 mesos per a l'execució del programa de cooperació territorial «Reskilling i Upskilling de la població activa», a fi de garantir el compliment dels objectius establits en este programa. Pel que esta execució podrà estendre's fins al 30 de juny de 2025.

Amb la finalitat de garantir l'execució i la realització de les fites i objectius fixats en el Pla de recuperació transformació i resiliència del programa esmentat, es considera necessari modificar el període de realització dels projectes, ampliant el termini de finalització de les accions formatives establit en la resolució indicada.

D'acord amb el que s’ha exposat i amb el que es preveu en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19,

RESOLC

Modificar el termini de finalització de les accions formatives assenyalades en el resolc vint-i-set, «Període de realització dels projectes», de la Resolució de 4 de desembre de 2023, del conseller d'Educació, Universitats i Ocupació, per la qual s'aproven les bases reguladores i es convoquen les subvencions per a l'exercici 2023, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència, que queda redactat com seguix:

«En tot cas, l'inici de les accions formatives haurà d'iniciar-se en el termini de dos mesos des de la data de notificació de la resolució i haurà de finalitzar abans del 30 de juny de 2025.»

Esta resolució produirà efectes des de la data de la firma.

Contra la present resolució, que esgota la via administrativa, podrà interposar-se un recurs potestatiu de reposició davant d’este mateix òrgan en el termini d'un mes a partir de l'endemà de la publicació de la present resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé en el termini de dos mesos un recurs contenciós administratiu davant del jutjat contenciós administratiu, de conformitat amb el que establix l'article 8, apartat 3, així com en l'article 46 apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime pertinent.

  

València, 9 de setembre de 2024

José Antonio Rovira Jover

Conseller d'Educació, Cultura, Universitats i Ocupació